《闻周渭臣军门有岳阳楼之作辄拟二首柬之 其二》
清代·徐树铭

斜日湖云灿锦窠，故人搔首意如何。平生事业云中鹄，今古功名指上螺。

垒块浇胸难摈酒，英雄横槊且当歌。鸢鱼毕竟同飞跃，何用花前叹逝波。

作者简介：徐树铭，字寿蘅，号澄园，长沙人。道光丁未进士，改庶吉士，授编修。官至工部尚书。有《澄园遗集》。